Xoʻja Abduraxmon Avf jome masjidi. Xoʻja Abduraxmon Avf jome masjidi – Oʻzbekiston Respublikasi Vazirlar Mahkamasi va Oʻzbekiston musulmonlari idorasi tasarrufidagi jome masjid boʻlib, Buxoro viloyati Vobkent tumanida joylashgan. Masjid 1990–1992-yillarda hashar yoʻli bilan qurilgan. 1999-yilda Oʻzbekiston Respublikasi Adliya vazirligi tomonidan roʻyxatga olingan. Masjid bir vaqtning oʻzida 700 nafar namozxonni sigʻdira oladi. Masjid binosi 2018-yilda qayta taʼmirlangan.